სერო-კათედრალი

სერო-კათედრალი () ან სერო-კორდილიერა () — ურუგვაის უმაღლესი წერტილი. მდებარეობს ზღვის დონიდან 513,66 მეტრზე, მალდონადოს დეპარტამენტის ჩრდილოეთ ნაწილში, აიგუის მუნიციპალიტეტის ტერიტორიაზე. მიეკუთვნება კუჩილია-გრანდეს ქედს. სახელი მომდინარეობს კლდოვანი მწვერვალის უცნაური ფორმიდან. 

1973 წლამდე, ურუგვაის უმაღლეს წერტილად მიიჩნეოდა ზღვის დონიდან 501 მეტრზე მდებარე სერო-დე-ლას-ანიმასი. სწორედ ამ წელს, მეცნიერთა ჯგუფმა სერო-კათედრალის ზუსტი სიმაღლე დაადგინა და ის სერო-დე-ლას-ანიმასზე მაღალი აღმოჩნდა.

რესურსები ინტერნეტში
 Cerro Catedral 
 "Cerro Catedral, Uruguay". Peakbagger.com

კატეგორია:ურუგვაის მთები